
RAPORT DE SPECIALITATE

· la proiectul de hotărâre privind acordarea unui mandat special viceprimarului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare „Mobilitate - Prahova” contractarea unui Studiu privind mobilitatea în zona de influenţă ADI

Analizând Proiectul de Hotărâre prin care se propune acordarea unui mandat special domnului viceprimar al orașului Boldești-Scăeni Dincă Florin-Ionuţ, în calitate de reprezentant al oraşului, pentru a vota în cadrul Adunării Generale a Asociaţiei de Dezvoltare „Mobilitate - Prahova” contractarea unui Studiu privind mobilitatea în zona de influenţă ADI, am constatat următoarele:
· prin Hotărârea Consiliului Local al oraşului Boldeşti-Scăeni, nr. 36/28.02.2022, s-a aprobat asocierea oraşului Boldeşti-Scaeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară „Mobilitate Prahova” pentru serviciul de transport public local”;
· prin Dispoziţia primarului nr. 431/3.05.2023 s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Mobilitate – Prahova”domnului Dincă Florin - Ionuţ, viceprimar al oraşului Boldeşti-Scăeni;
· prin adresa înregistrată sub nr. 14489/30.08.2024 din partea Asociaţiei de Dezvoltare Intercomunitară „Mobilitate – Prahova” notifică autoritatea publică locală despre necesitatea acordării unui mandat special reprezentantului UAT pentru a vota contractarea unui Studiu privind mobilitatea în zona de influenţă ADI.
Pentru a vota, reprezentanții asociaților în Adunarea Generală au nevoie de un mandat special, prealabil, din partea unităților administrativ teritoriale pe care le reprezintă, acordat prin hotărârea consiliului local. 
[bookmark: _GoBack]Faţă de cele menţionate mai sus, consider că iniţierea proiectului Hotărâre privind acordarea unui mandat special domnului viceprimar al orașului Boldești-Scăeni Dincă Florin-Ionuţ  pentru a vota în cadrul Adunării Generale a Asociaţiei de Dezvoltare „Mobilitate - Prahova” contractarea unui Studiu privind mobilitatea în zona de influenţă ADI are la bază prevederile legale incidente.

